تورکیه سلاحلی قوه‌لری‌نین "باریش چشمه‌سی" عملیاتی (اوکتبر-نویابر 2019) ایله تروردان تمیزلنن سوریه-نین رسولاین و تل ابیض قصبه‌لرینده گنج‌لر تورکیه-‌نین ده دستکی ایله یئنی‌دن ایدمان فعالیت‌لری گؤستره‌رک سوسیاللاشما ایمکانی الده ائدیر.
تورکیه-‌نین شانلی اورفا والی‌لیگی‌نین آچیقلاماسینا گؤره، "باریش چشمه‌سی" عملیاتی ایله باریش و تهلوکه‌سیزلیک محیطی‌نین یاراندیغی رسولاین قصبه‌سینده شانلی اورفا والی‌لیگی سوریه دستک و کووردیناسیون مرکزی‌نین رهبرلیگیندکی فعالیت‌لر داوام ائدیر.
همین چرچیوه‌ده تشکیل ائدیلن "راسولاین محبت و سلام" فوتبال لیگی‌نین ایکینجی یاری موسابیقه‌لری فینال اویون‌لاری ایله یئکونلاشیب.
گنج و اوشاق‌لارین بؤیوک ماراق گؤستردیگی یاریش‌لارین فینال موسابیقه سینده "آزادلیق" و "چحفه" ایدمان کلوب‌لاری قارشیلاشیب.
"چحفه" ایدمان کلوبو شامپیون اولا‌راق کاپی قالدیردیغی اویوندان سونرا بیر آرایا گلن بوتون کلوب‌لارا منسوب گنج ایدمانچی‌لار، دستک‌لرینه گؤره تورکیه-‌یه تشککور ائدیب‌لر.
بؤلگه‌دکی گنج و اوشاق‌لاری ایدمان فعالیت‌لرینه ایستیقامتلندیره‌رک محاربه تراوماسینی آرا‌دان قالدیرماق اوچون دستک اولماق ایسته‌ین شانلی اورفا والی‌لیگی سوریه دستک و کووردیناسیون مرکزی تل ابیض و رسولایندا تامام‌لانان فوتبول موسابیقه لری و لیگ یاریشلاریندان‌ سونرا والیبال موسابیقه لری اوچون ده حاضیرلیق‌لارا باشلاییب.
تورکیه عملیات بؤلگه‌سینده داها اول ده فوتبال، بسکتبال و والیبال ساحه‌لرینی یئنی‌له‌میشدی.
